b'\n_START_ARTICLE_\nPower forward (hokej na ledu)\n_START_PARAGRAPH_\nPower forward je hokejski igralski polo\xc5\xbeaj._NEWLINE_Za power forwarda se obravnava igralec, ki poseduje nadpovpre\xc4\x8dne napadalne sposobnosti in igra trdo, fizi\xc4\x8dno mo\xc4\x8dno igro. Power forwardi so ve\xc4\x8dinoma visoki, a kljub temu obstajajo igralci, ki jih obravnavajo kot power forwarde, \xc4\x8deprav niso ve\xc4\x8dji od 180 cm. Power forwardi naj bi bili spretni pri igri s palico in pri drsanju. Poleg tega naj bi bili sposobni plo\xc5\xa1\xc4\x8dek nevarno ustreliti in obenem zmo\xc5\xbeni izvesti udarne body checke. Ob\xc4\x8dasno se vpletajo v pretepe. Mnogi power forwardi se postavijo pred nasprotnega vratarja in uporabijo svoja ple\xc4\x8data telesa za oviro, preko katere vratar ne vidi, kaj se dogaja. Pogosto vratarja na ta na\xc4\x8din zmedejo, da njihovo mo\xc5\xa1tvo zadene iz polo\xc5\xbeaja, ki sicer ne bi bil tako nevaren. Power forwardi slovijo po tem, da jim je te\xc5\xbeko odvzeti plo\xc5\xa1\xc4\x8dek._NEWLINE_Power forwardi so zelo za\xc5\xbeeljeni zaradi njihovih vsestranskih hokejskih sposobnosti in fizi\xc4\x8dne igre. Manj\xc5\xa1e, tudi spretne, napadalce, ki so napadalno nadarjeni, a jim manjka fizi\xc4\x8dne mo\xc4\x8di, nasprotna obramba la\xc5\xbeje odbije, ker jih je mogo\xc4\x8de poriniti, izbiti s plo\xc5\xa1\xc4\x8dka in hitreje podle\xc5\xbeejo zastra\xc5\xa1evanju. Power forwardi obi\xc4\x8dajno nimajo katere od teh pomanjkljivosti, zato pa so manj\xc5\xa1i napadalci hitrej\xc5\xa1i in bolj spretni od velikih power forwardov.'